ai4bharat/Pralekha huggingface dataset:
पंतप्रधान कार्यालय
पंतप्रधानांनी रोश हशाना निमित्त जगभरातील ज्यू बांधवांना दिल्या शुभेच्छा
नवी दिल्ली, 7 सप्टेंबर 2021
पंतप्रधान नरेंद्र मोदी यांनी इस्राइलचे पंतप्रधान नाफ्ताली बेनेट यांना तसेच इस्राइलचे नागरिक आणि जगभरातील ज्यू बांधवांना रोश हशाना निमित्त हार्दिक शुभेच्छा दिल्या आहेत.
ट्विट संदेशात पंतप्रधान म्हणाले ;
``जगभरात आज साजरा होत असलेल्या रोश हशानानिमित्त इस्राइलचे पंतप्रधान @naftalibennett, इस्राइल मधील नागरिक आणि जगभरातील ज्यू बांधवांना रोश हशाना निमित्त हार्दिक शुभेच्छा. @IsraeliPM``
सांस्कृतिक मंत्रालय
वर्ष अखेर आढावा 2022: सांस्कृतिक मंत्रालय
आजादी का अमृत महोत्सव:
भारतीय स्वातंत्र्याची 75 वर्षे साजरी करण्यासाठी तसेच जनता, संस्कृती आणि विजयाच्या गौरवशाली इतिहासाचे स्मरण करण्यासाठी भारत सरकारने ‘आझादी का अमृत महोत्सव’  हा उपक्रम हाती घेतला आहे.
‘आझादी का अमृत महोत्सव’ या उपक्रमाचा अधिकृत प्रवास स्वातंत्र्याच्या अमृत महोत्सवाच्या 75 आठवडे आधी म्हणजे 12 मार्च 2021 रोजी सुरू झाला आणि त्याची त्यानंतर एक वर्षाने म्हणजे 15 ऑगस्ट 2023 रोजी सांगता होईल.
एकेएएमचे पाच स्तंभ आहेत - स्वातंत्र्य लढा, पंचाहत्तर कल्पना, पंचाहत्तर कामगिरी, पंचाहत्तर कृती आणि पंचाहत्तर संकल्प.
लोकसहभागाच्या माध्यमातून ‘आझादी का अमृत महोत्सव’ साजरा होत असून या 75 वर्षांमधील देशाची कामगिरी जगासमोर आणण्याचा तसेच पुढील 25 वर्षांमधील संकल्पाची रूपरेषा आखण्याचा याचा उद्देश आहे. या मोहिमेअंतर्गत अनेक प्रकारचे उपक्रम देशात तसेच देशाबाहेर राबविले जाणार आहेत.
एकेएएम अंतर्गत 136000 हून अधिक कार्यक्रमांचे आयोजन करण्यात आले असून ‘हर घर तिरंगा, वंदे भारतम्, कलांजली यासारख्या कित्येक मोठ्या कार्यक्रमांचा त्यात समावेश आहे.
प्रधानमंत्री संग्रहालयाचे उद्घाटन:
पंतप्रधान नरेंद्र मोदी यांनी 14 एप्रिल 2022 रोजी प्रधानमंत्री संग्रहालयाचे उद्घाटन केले. आजादी का अमृत महोत्सव दरम्यान उद्घाटन झालेल्या या संग्रहालयात स्वातंत्र्यानंतरच्या भारताची गाथा आतापर्यंतच्या पंतप्रधानांबद्दल माहिती आणि त्यांचे योगदान या माध्यमातून वर्णन करण्यात आली आहे.
नेताजी सुभाषचंद्र बोस यांच्या पुतळ्याची प्रतिष्ठापना:
नेताजी सुभाषचंद्र बोस यांच्या 125 व्या जयंतीचे औचित्य साधून त्यांच्या 3D प्रतिमेचे अनावरण इंडिया गेटनजीकच्या घुमटावर पंतप्रधानांच्या हस्ते झाले. येथे नेताजी सुभाषचंद्र बोस यांचा ग्रॅनाईटमधील पुतळा बसविण्याची घोषणा पंतप्रधानांनी केली.
8 सप्टेंबर 2022 रोजी पंतप्रधान नरेंद्र मोदी यांच्या हस्ते नेताजी सुभाषचंद्र बोस यांच्या पुतळ्याचे अनावरण झाले. हा 28 फूट उंच पुतळा म्हणजे देशातील सर्वात मोठ्या, हुबेहूब, मोनोलिथीक आणि हाताने घडवलेल्या पुतळ्यांपैकी एक आहे.
हर घर तिरंगा मोहीम आणि तिरंगा उत्सव :
स्वातंत्र्याच्या अमृतमहोत्सवाने देशभर जागृत केलेली राष्ट्रप्रेमाची भावना उंचावण्यासाठी पंतप्रधान नरेंद्र मोदी यांनी भारतीय स्वातंत्र्याचे 75 वे वर्ष साजरे करताना नागरिकांना आपापल्या घरांवर राष्ट्रध्वज फडकावता यावा, यासाठी 22 जुलै 2022 रोजी ‘हर घर तिरंगा’ या मोहिमेचा आरंभ केला. राष्ट्रध्वज हा भारतीय जनतेची आशा आणि आकांक्षेचे प्रतीक असून राष्ट्रीय अभिमानाचे महत्त्वपूर्ण चिन्ह आहे. ही मोहीम 23 कोटी घरापर्यंत पोहोचली आणि 6 कोटी तिरंग्यासोबतच्या सेल्फींची डिजिटल नोंदणी झाली. अधिकृत संकेतस्थळावर असणाऱ्या 'पिन अ फ्लॅग' या उपक्रमामध्ये 5 कोटींहून अधिक प्रवेशिका जमा झाल्या.
- भारत आंतरराष्ट्रीय बौद्ध संस्कृती केंद्राचा शिलान्यास झाला
- भगवान बुद्धांच्या पवित्र कपिलवस्तु अवशेषांचे मंगोलियामध्ये 11 दिवस प्रदर्शन
पंतप्रधान स्मृतिचिन्हांचा लिलाव:
पंतप्रधान नरेंद्र मोदी यांना मिळालेल्या प्रतिष्ठित आणि स्मरणीय भेटवस्तूंच्या ई-लिलावाची चौथी बोली केंद्रीय सांस्कृतिक मंत्रालयाने 17 सप्टेंबर ते 2 ऑक्टोबर 2022 या दरम्यान आयोजित केली होती. अंदाजे 1200 स्मृतिचिन्हे आणि भेटवस्तूंचा ई-लिलाव करण्यात आला. यावेळी अनेक मान्यवर, दिव्यांगजन तसेच सामान्य नागरिक मोठ्या संख्येने उपस्थित होते.
जी 20 आणि रोषणाई:
भारताने प्रतिष्ठित जी 20 चे अध्यक्षपद 1 डिसेंबरपासून स्वीकारल्यानंतर सांस्कृतिक मंत्रालयाच्या भारतीय पुरातत्व सर्वेक्षण विभागाने 1 ते 7 डिसेंबर यादरम्यान देशभरातील 100 स्मारकांवर जी 20 बोधचिन्हाची रोषणाई केली.
संरक्षण मंत्रालय
व्हाईस एडमिरल अतुल आनंद यांनी स्वीकारला नेव्ही ऑपरेशन्सच्या महासंचालकपदाचा  कार्यभार
व्हाईस एडमिरल अतुल आनंद यांनी एक एप्रिल 2023 रोजी  ]कार्यभार स्वीकारला.
भारतीय नौदलाच्या कार्यकारी शाखेत ते एक जानेवारी 1988 रोजी रुजू झाले. नॅशनल डिफेन्स अकॅडेमीच्या डेल्टा तुकडीच्या 71 व्या सत्राचे, तसेच बांग्लादेशातील मिरपूर इथल्या डिफेन्स सर्विसेस् अँड स्टाफ कॉलेज आणि नवी दिल्लीतील नॅशनल डिफेन्स कॉलेजचे ते माजी विद्यार्थी आहेत. अमेरिकेतील हवाई इथे असलेल्या एशिया पॅसिफिक सेंटर फॉर सेक्युरिटी स्टडीज् मधून प्रतिष्ठेचा मानला जाणारा सुरक्षाविषयक सहकार्याचा अभ्यासक्रम त्यांनी केला आहे. संरक्षण आणि नीती विषयक एम.फिल्. आणि एम. एस. सी., संरक्षणविषयक अभ्यासक्रमात पदव्युत्तर पदवी आणि बी.एस.सी अशी त्यांची शैक्षणिक पात्रता आहे.
अतिविशिष्ट सेवा आणि विशिष्ट सेवा पदकांचे मानकरी असलेल्या अतुल आनंद यांनी नौदलातील कारकीर्दीत अनेक महत्त्वाची पदे भूषवली आहेत. त्यामध्ये टॉर्पिडो रिकव्हरीसाठी असलेले वाहन, आय.एन. एस. चातकसारख्या क्षेपणास्त्रवाहू जहाजांवरील पदांचा समावेश आहे. शारदा, रणविजय आणि ज्योती या जहाजांवर दिशादर्शक अधिकारी म्हणून काम केले आहे. त्यांनी भूषवलेल्या महत्त्वाच्या पदांमध्ये नौदल कार्याचे संयुक्त संचालक, वेलिंग्टन इथल्या डिफेन्स सर्विसेस् स्टाफ कॉलेजचे संचालक, नौदल व्यूहरचना आणि कार्याचे मुख्य संचालक आदी विविध पदांचा समावेश आहे. नौदलाच्या संरक्षण मंत्रालयातील मुख्य कार्यालयातही त्यांनी नीती, संकल्पना आणि बदलविषयक विभागाचे मुख्य संचालक म्हणून काम केले आहे. तसेच, खडकवासला इथल्या नॅशनल डिफेन्स अकॅडेमी आणि कर्नाटक नौदल क्षेत्रात ध्वजाधिकारी म्हणून काम केले आहे.
माहिती आणि प्रसारण मंत्रालय
पणजी बस स्थानक आणि मडगाव रेल्वे स्थानक येथील ‘न्यू इंडिया’ सेल्फी पॉइंटला उत्स्फूर्त प्रतिसाद
गोवा, 15 ऑगस्ट 2023
देशाच्या उल्लेखनीय उपलब्धी अधोरेखित करण्यासाठी तसेच कौशल्य विकासाला गती देण्यासाठी केंद्रीय महासंवाद विभाग, गोवा आणि कोकण रेल्वे तसेच कदंबा परिवहन महामंडळ यांच्या संयुक्त विद्यमाने कदंबा परिवहन विभागाच्या पणजी बस स्थानकात आणि मडगाव रेल्वे स्थानकात आगळ्यावेगळ्या ‘न्यू इंडिया’ सेल्फी पॉइंटचे उद्घाटन केले. या संयुक्त उपक्रमामुळे लोकांना आकृष्ट करून स्कील ईंडिया आणि चांद्रयान मोहिमा अधिकाधिक लोकांपर्यंत पोचतील.
स्किल इंडियावर भर देण्याच्या उद्देशाने पणजी बस स्थानक आणि मडगाव रेल्वे स्थानक येथे उभारण्यात आलेला सेल्फी पॉइंट ‘चांद्रयान मिशन’ या संकल्पनेवर आधारित आहेत. यांना प्रवाशांनी अत्यल्प काळात प्रचंड प्रतिसाद दिला आहे. पणजी बस स्थानक आणि मडगाव रेल्वे स्थानक येथे गर्दीच्या ठिकाणी लावण्यात आलेले हे सेल्फी पॉइंट विविध वयोगटातल्या आणि समाजाच्या विविध क्षेत्रातल्या प्रवाशांच्या आकर्षणाचे केंद्रबिंदू बनले आहेत.
या मोहिमेमुळे जनमानसात संचारलेला उत्साह प्रकर्षाने जाणवत आहे. समाजाच्या सर्व स्तरातील व्यक्ती उत्साहाने या संस्मरणीय सेल्फी घेत आहेत. उत्तर प्रदेशाचे रितिक सेठ, यांनी देखील सेल्फी घेतला आहे. त्यांनी मडगाव रेल्वे स्थानकात बसविलेल्या या सेल्फी पॉइंटची प्रशंसा केली आहे. ते म्हणतात, “यातून नवीन भारताच्या उपलब्धी अधोरेखित होत आहेत. चांद्रयान मोहीम भारताच्या तरुणांच्या आकांक्षांचे प्रतिबिंब आहे.” सेठ यांनी स्वतःच सेल्फी घेतला नाही तर, त्यांच्या मित्रांना देखील सोबत घेऊन या प्रसंगाची आठवण म्हणून या ठिकाणी फोटो काढला.
न्यू ईंडिया सेल्फी पॉइंटचे आकर्षण केवळ सेठ यांच्यापुरतेच मर्यादित नाही, हे उघड आहे. अनेक प्रवासी या सेल्फी पॉइंटकडे आकर्षित झालेले दिसून आले. प्रत्येक सेल्फी म्हणजे जणू काही त्यांचा स्कील इंडिया कार्यक्रम आणि चांद्रयान मोहिमेला असलेला भक्कम पाठींबाच दाखवत होता. केंद्रीय महासंवाद विभाग, गोवा येथील एक अधिकारी म्हणाले, “जरी आम्ही सेल्फी घेणाऱ्यांच्या आकड्याची अधिकृतपणे नोंद ठेवत नसलो, तरी, हे उघड आहे की प्रवासी या मोहिमेला प्रचंड प्रतिसाद देत आहेत आणि एकता तसेच उपलब्धींच्या आठवणी सोबत नेत आहेत.”
दोन्ही ठिकाणचे सेल्फी पॉइंट जनतेसाठी 17 ऑगस्ट पर्यंत खुले असतील. जास्तीत जास्त व्यक्तींना या नाविन्यपूर्ण प्रयत्नात सहभागी होण्यासाठी हा कालावधी वाढविण्यात आला आहे. हा आकर्षक उप्रकम भारताच्या उपलब्धी आणि उज्वल आणि अधिक कुशल भविष्यासाठी नागरिकांच्या सामाईक आकांक्षा यांचे प्रतीक आहे.PIB Panaji | S.Bedekar/R.Aghor/D.Rane
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 40
रस्ते वाहतूक आणि महामार्ग मंत्रालय
नितीन गडकरी यांच्या हस्ते उत्तर प्रदेशमध्ये 14,169 कोटी रुपयांच्या 336 किलोमीटर लांबीच्या 10 राष्ट्रीय महामार्ग प्रकल्पांची पायाभरणी
नवी दिल्ली, 7 जानेवारी 2022
केंद्रीय रस्ते वाहतूक आणि महामार्ग मंत्री नितीन गडकरी यांनी उत्तर प्रदेशातील मथुरा येथे 14169 कोटी रुपयांच्या 336 किलोमीटर लांबीच्या 10 राष्ट्रीय महामार्ग प्रकल्पांची आभासी माध्यमातून पायाभरणी केली. मथुरा-हाथरस-बुदौन-बरेली महामार्गाच्या विकासामुळे कनेक्टिव्हिटीमध्ये वाढ होईल आणि तीर्थक्षेत्र आणि पर्यटन स्थळांवरील वाहतुकीच्या समस्या दूर होतील. आग्रा इनर रिंग रोड आणि यमुना द्रुतगती मार्गाला जोडणारा बायपास बांधल्यामुळे, आग्रा शहराची वाहतूक कोंडीपासून सुटका होईल. आग्रा-जलेसर-एटा रस्त्याच्या बांधकामामुळे पितळ उद्योगाच्या व्यापाऱ्यांची सोय होणार आहे.
गडकरी यांनी आज ब्रजच्या 84 कोसी परिक्रमा मार्गाच्या विकासाची घोषणा केली. हा मार्ग नवीन राष्ट्रीय महामार्ग म्हणून घोषित केला जाईल आणि भारतमाला प्रकल्प टप्पा -2 मध्ये समाविष्ट केला जाईल. हा मार्ग अयोध्येच्या 84 कोसी परिक्रमा मार्गासारखा बनवला जाईल आणि परिसरातील सर्व प्रमुख तीर्थक्षेत्रांशी जोडला जाईल, असे ते म्हणाले. मथुरा व्यतिरिक्त हा मार्ग राजस्थान, हरियाणाच्या सीमावर्ती भागातून जाईल, असेही ते म्हणाले.
एकूणच या प्रकल्पांमुळे व्यापार सुविधा आणि व्यवसाय सुलभता निर्माण होईल. काच आणि बांगड्या उद्योगाला विशेष चालना मिळणार आहे. या महामार्ग प्रकल्पामुळे आर्थिक विकासाबरोबरच रोजगाराच्या संधी वाढतील.S.Patil/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 214
शिक्षण मंत्रालय
जागतिक दर्जाच्या शिक्षणसंस्था विकसित करण्यासाठी सरकारने उचललेली पावले
नवी दिल्ली, 5 ऑगस्ट 2021
देशातील उच्च शिक्षणसंस्थांना जागतिक दर्जा मिळवण्याच्या दृष्टीने सक्षम करण्यासाठी भारत सरकार कटीबद्ध आहे. या संदर्भात वर्ष 2017 मध्ये जागतिक दर्ज्याच्या संस्था योजना सुरू झाली. खाजगी व सरकारी अश्या प्रत्येकी दहा शैक्षणिक संस्थांमध्ये जागतिक दर्ज्याच्या शैक्षणिक व संशोधनात्मक सुविधा निर्माण करून त्यांना ख्यातनाम संस्थांचा दर्जा देणे हे या योजनेचे उद्दिष्ट होते. आतापर्यंत 8 सरकारी व 4 खाजगी अश्या बारा संस्थांना या योजनेखाली मंजूरी मिळाली आहे. या संस्थांच्या नियामक चौकटीतून त्यांना शैक्षणिक, व्यवस्थापकीय आणि आर्थिक बाबींसंबधात स्वायत्तता देण्यात आली आहे, जेणेकरून या संस्थांना जागतिक दर्जा गाठता येईल. प्रत्येक ख्यातनाम संस्थेला एकूण पाच वर्षांच्या कालावधीत 1000 कोटींचे अर्थसहाय्य सरकारकडून मिळेल. या निवडक संस्था ख्यातनाम म्हणून मान्यता मिळाल्यानंतरच्या दहा वर्षांच्या कालावधीत जागतिक दर्जाच्या पहिल्या 500 संस्थांमध्ये गणल्या जाव्यात आणि त्यानंतर कोणत्याही जागतिक क्रमवारी मापदंडानुसार पहिल्या 100 संस्थांमध्ये येण्याच्या दृष्टीने त्यांनी प्रगती करावी असे या योजनेचे लक्ष्य आहे.
केंद्रीय शिक्षणमंत्री धर्मेंद्र प्रधान यांनी आज राज्यसभेत लेखी उत्तराद्वारे ही माहिती दिली.
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 159
उपराष्ट्रपती कार्यालय
जीवनशैलीच्या आजारांना दूर ठेवण्यासाठी तसेच तन-मनाच्या आरोग्यासाठी योगाचा शालेय अभ्यासक्रमात अंतर्भाव करावा – उपराष्ट्रपती
नवी दिल्ली, 21 जून 2019
समाजात निरोगी जीवनशैलीचा प्रसार करुन चूकीच्या जीवनशैलीमुळे होणाऱ्या आजारांना दूर ठेवण्यासाठी योगाचा प्रचार व्हायला हवा, यासाठी योगाचा शालेय अभ्यासक्रमात समावेश करावा, असा सल्ला उपराष्ट्रपती एम.व्यंकय्या नायडू यांनी दिला आहे.
आंतरराष्ट्रीय योगदिनानिमित्त नवी दिल्लीत लालकिल्ल्याच्या मैदानावर प्रजापिता ब्रह्मकुमारी विश्वविद्यालय यांनी आयोजित केलेल्या कार्यक्रमात उपराष्ट्रपती सहभागी झाले होते. योग या प्राचीन भारतीय पद्धतीमुळे केवळ शरीर सुदृढ होत नाही, तर मानसिक आरोग्यही लाभते, तसेच जीवनाला शिस्त मिळते. त्यामुळे विद्यार्थी दशेत योगाचा अंतर्भाव जीवनशैलीत केला तर निरोगी पिढी निर्माण होईल, त्यामुळे केंद्र आणि राज्य सरकारांनी शालेय अभ्यासक्रमात योगाचा समावेश करावा, असे उपराष्ट्रपती म्हणाले.
शाळेच्या मुलांनी तसेच तरुणांनी जंकफूडपासून दूर रहावे, भारतीय पदार्थ आहारात समाविष्ट करावेत, असेही उपराष्ट्रपती म्हणाले. आज लोकांचे आयुष्य प्रचंड ताण-तणावांचे झाले असतांना संतुलित आहार योग आणि प्राणायाम नितांत गरजेचे आहे, असे नायडू म्हणाले.
D.Wankhede/R.Aghor/D.Rane
(Visitor Counter : 79
संरक्षण मंत्रालय
भारतीय नौदलात महिला वैमानिकांची पहिली तुकडी कार्यरत
नवी दिल्ली, 22 ऑक्टोबर 2020
भारतीय नौदलाच्या दक्षिण विभागातर्फे आज कोची येथे डोर्नीयर या लढाऊ विमानावर नौदलातील पहिल्या महिला वैमानिकांची तुकडी कार्यरत करण्यात आली. या तीन महिला वैमानिक 27 व्या डोर्नियर ऑपरेशनल फ्लाईंग ट्रेनिंग  या अभ्यासक्रमाचे प्रशिक्षण घेत असलेल्या सहा वैमानिकांपैकी होत्या. या वैमानिकांनी मेरीटाईम रिकॉईन्स पायलट म्हणजेच सागरी टेहळणी वैमानिक म्हणून पदवी मिळवत आपले प्रशिक्षण यशस्वीपणे पूर्ण केले आणि 22 ऑक्टोबर रोजी कोची येथे आयएनएस गरुडा या नौदलतळावर त्यांची पासिंग आऊट परेड देखील पूर्ण झाली.
रिअर ॲडमिरल अँटोंनी जॉर्ज VSM, NM, मुख्य कर्मचारी अधिकारी  SNC या कार्यक्रमाचे प्रमुख पाहुणे होते. त्यांनी हे प्रशिक्षण पूर्ण केलेल्या महिला वैमानिकांचा पुरस्कार देऊन गौरव केला. पहिल्या तुकडीतील वैमानिकांमध्ये लेफ्टनंट दिव्या शर्मा, लेफ्टनंट शिवांगी, आणि लेफ्टनंट शुभांगी स्वरूप या तिघींचा समावेश आहे. या तिन्ही अधिकाऱ्यांना आधी हवाई दल आणि नौदल या दोन्हीकडून उड्डाण करण्याचे मूलभूत प्रशिक्षण देण्यात आले. त्यानंतर त्यांना DOFT चे प्रशिक्षण देण्यात आले. या तिघींपैकी लेफ्टनंट शिवांगी यांनी पहिल्यांदा हे प्रशिक्षण पूर्ण केले.
या अभ्यासक्रमात, एक महिन्याचे मैदानी प्रशिक्षण, आठ महिन्यांचे उड्डाण प्रशिक्षण, जे SNC, INAS 550 येथे देण्यात आले, त्याचा समावेश होता. लेफ्टनंट दिव्या शर्मा उड्डाणात तर लेफ्टनंट शिवम पांडे मैदानावरच्या प्रशिक्षणात पहिले आले. सर्वाधिक उत्तम प्रशिक्षणार्थीचा फिरता चषक लेफ्टनंट कुमार विक्रम यांना देण्यात आला.M.Chopade/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 147
पंतप्रधान कार्यालय
माजी पंतप्रधान श्री राजीव गांधी यांना पंतप्रधानांनी त्यांच्या जयंतीनिमित्त वाहिली आदरांजली
पंतप्रधान नरेंद्र मोदी यांनी माजी पंतप्रधान राजीव गांधी यांना त्यांच्या जयंतीनिमित्त आदरांजली वाहिली आहे.
आपल्या ट्विटरसंदेशामध्ये पंतप्रधान म्हणाले;
" आपले माजी पंतप्रधान श्री राजीव गांधी यांना त्यांच्या जयंतीनिमित्त विनम्र अभिवादन."
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरण व्याप्तीने 175.03 कोटी मात्रांचा टप्पा केला पार
गेल्या 24 तासात लसीच्या 36.28 लाखांहून अधिक मात्रा देण्यात आल्या.
कोरोनामुक्तीचा दर सध्या 98.21%
गेल्या 24 तासात 22,270 नव्या कोरोना रुग्णांची नोंद.
भारतातील उपचाराधीन रुग्णांची सध्याची संख्या 2,53,739
साप्ताहिक पॉझिटिव्हिटी दर सध्या 2.50%
आज सकाळी 7 वाजेपर्यंतच्या तात्पुरत्या अहवालांनुसार, गेल्या 24 तासांत लसीच्या 36.28 लाखांहून अधिक  मात्रा देऊन भारतातील कोविड-19 प्रतिबंधक लसीकरण व्याप्तीने 175.03 कोटी  मात्रांचा टप्पा पार केला आहे.
1,98,09,200 लसीकरण सत्रांच्या माध्यमातून या मात्रा देण्यात आल्या.आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,00,492
|
|
2nd Dose
|
|
99,49,833
|
|
Precaution Dose
|
|
40,22,962
|
|
FLWs
|
|
1st Dose
|
|
1,84,07,428
|
|
2nd Dose
|
|
1,74,11,477
|
|
Precaution Dose
|
|
57,83,690
|
|
Age Group 15-18 years
|
|
1st Dose
|
|
5,34,31,024
|
|
2nd Dose
|
|
2,06,81,828
|
|
Age Group 18-44 years
|
|
1st Dose
|
|
55,00,31,980
|
|
2nd Dose
|
|
43,42,94,627
|
|
Age Group 45-59 years
|
|
1st Dose
|
|
20,19,86,306
|
|
2nd Dose
|
|
17,80,23,333
|
|
Over 60 years
|
|
1st Dose
|
|
12,61,61,897
|
|
2nd Dose
|
|
11,09,06,468
|
|
Precaution Dose
|
|
88,93,489
|
|
Precaution Dose
|
|
1,87,00,141
|
|
Total
|
|
1,75,03,86,834
गेल्या 24 तासांत 60,298 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,20,37,536 झाली आहे.
परिणामी, भारतातील कोरोनामुक्तीचा दर 98.21%.इतका आहे.
गेल्या 24 तासात 22,270 नव्या कोरोना रुग्णांची नोंद झाली.
भारतातील उपचाराधीन कोरोनाबाधितांची संख्या सध्या 2,53,739 आहे. देशात आढळलेल्या एकूण कोरोनाबाधित रुग्णांपैकी उपचाराधीन रुग्णांचे प्रमाण 0.59% आहे.
देशभरात चाचण्यांची क्षमता सातत्याने वाढवली जात आहे.गेल्या 24 तासात एकूण 12,35,471 चाचण्या करण्यात आल्या.भारताने आतापर्यंत एकूण 75.42 कोटींपेक्षा जास्त  चाचण्या केल्या आहेत.
देशभरात चाचणी क्षमता वाढवली असताना, साप्ताहिक पॉझिटिव्हिटी दर सध्या 2.50% आहे आणि दैनंदिन पॉझिटिव्हिटी दर देखील 1.80% नोंदविण्यात आला आहे.
कायदा आणि न्याय मंत्रालय
जून ते ऑक्टोबर 2020 कालावधीत 15 राज्यांमध्ये 27 ई-लोक अदालतांचे आयोजन; 2.51 लाख प्रकरणांचा निपटारा
ई-लोक अदालतच्या माध्यमातून नोव्हेंबर महिन्यामध्ये 12,686 प्रकरणे निकालात काढून सामंजस्यातनू 107.4 कोटी रुपयांची वसुली
नवी दिल्ली , 23 नोव्हेंबर 2020
संपूर्ण देशभर कोविड-19 महामारीचा उद्रेक झालेला असला तरीही कायदेशीर सेवा प्राधिकरणाने सर्जनशीलता दाखवून काळाशी सुसंगत प्रक्रियेचा स्वीकार करून न्यायदानाचे कार्य सुरळीत पार पाडले आहे. यासाठी ई-लोक अदालत या आभासी मंचाचा वापर करण्यात आला. देशातल्या वेगवेगळ्या 15 राज्यांमध्ये जून ते ऑक्टोबर 2020 या कालावधीमध्ये 27 ई-लोक अदालत आयोजित करण्यात आले. यामध्ये 4.83 लाख प्रकरणे सुनावणीसाठी आली त्यापैकी 2.51 लाख खटल्यांवर निकाल देण्यात आला. या प्रकरणांचा निपटारा करताना करण्यात आलेल्या सामंजस्यातून 1409 कोटी रुपयांची वसुली झाली आहे. त्याच बरोबर नोव्हेंबर,2020 मध्ये उत्तर प्रदेश, उत्तराखंड आणि तेलंगणा या राज्यांमध्ये ई-लोक अदालत आयोजित करण्यात आले. त्यामध्ये 16,651 प्रकरणे दाखल करण्यात आली होती. त्यापैकी 12,686 खटल्यांचा निकाल देण्यात आला आणि सामंजस्यातून 107.4 कोटी रूपये वसूल करण्यात आले.
संपूर्ण जगावर कोविड -19 महामारीचा परिणाम दिसून येत असल्यामुळे आता अनेक बाबतीत मूलभूत परिवर्तन घडत असल्याचे दिसून येत आहे. सर्व क्षेत्रामध्ये महामारीमुळे येणा-या आव्हानांना तोंड देण्यासाठी नवीन उपाय शोधले जात आहेत. सार्वजनिक आरोग्यविषयी आवश्यक दक्षता घेऊन न्याय सेवा पुरविण्यासाठी ई-लोक अदालत हा पर्याय आता अधिक लोकप्रिय होत आहे. लोकांच्या दारापर्यंत न्यायसेवा पोहोचली आहे. तसेच संस्थात्मक पातळीवर कोणत्याही खर्चाविना ही सेवा पुरविली जात असल्यामुळे सर्वांचा लाभ होत आहे. ई-लोक अदालतमध्ये प्रकरणांचा निकाल त्वरेने लागू शकत असल्यामुळे वेळेत आणि खर्चात बचत होत आहे.
कायदेशीर सेवा प्राधिकरणाच्या  वतीने राज्य त्याचबरोबर राष्ट्रीय स्तरावर लोक अदालतींचे आयोजन करण्यात येते. हे एक वैकल्पिक विवाद निराकरणाचे  माध्यम आहे. यामध्ये न्यायालयामध्ये दाखल झालेले आणि प्रलंबित खटल्यांचा निपटारा कोणत्याही खर्चाविना सामंजस्याने केला जातो. यासाठी कोणत्याही प्रकारचे शुल्क आकारले जात नाही. त्यामुळे लोक अदालतमध्ये विनाखर्च न्याय मिळतो. एकूण प्रक्रिया वेगवान असल्यामुळे प्रलंबित खटले निकालात काढणे आणि थकबाकीची वसुली करणे तातडीने होते, त्यामुळे लोक अदालत महत्वपूर्ण ठरतात.
M.Iyengar/S.Bedekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 171
संरक्षण मंत्रालय
आंतरराष्ट्रीय योग दिनानिमित्त देशभरातील 11 लाखांहून अधिक एनसीसी छात्रसैनिकांनी केला योगाभ्यास
नवी दिल्ली, 21 जून 2023
राष्ट्रीय छात्र सेनेने  21 जून 2023 रोजी 9 वा आंतरराष्ट्रीय योग दिवस संपूर्ण भारतभर साजरा केला. विविध ठिकाणी मिळून 11 लाख छात्रसैनिकांच्या सहभागासह उत्साहात साजरा केला.
देशाच्या उत्तरेकडील लेह ते दक्षिणेतील कन्याकुमारीपर्यंत आणि पश्चिमेकडील द्वारका ते पूर्वेकडील तेजूपर्यंत देशभरातील उद्याने, मोकळी मैदाने , शाळा आणि महाविद्यालयांमध्ये योग सत्रे आयोजित करण्यात आली होती.
राष्ट्रीय छात्र सेनेचे महासंचालक लेफ्टनंट जनरल गुरबीरपाल सिंह , एव्हीएसएम व्हीएसएम, यांनी दिल्ली कटक मंडळातील सर्व 3 सेवांमधील छात्रसैनिकांच्या उत्साहपूर्ण योग सत्राचे अध्यक्षपद भूषवले.“हर आंगन योग” आणि “वसुधैव कुटुंबकमसाठी योग” या विषयाचे सार स्पष्ट करताना त्यांनी सर्वांना जीवनात योगाभ्यासाचा अवलंब करण्याचे आवाहन केले.
आंतरराष्ट्रीय योग दिनानिमित्त, एनसीसीने छात्रसैनिकांसाठी सराव सत्रे आयोजित केली. छात्रसैनिकांना वैयक्तिक आरोग्यासंदर्भात योगाभ्यासाचे महत्व समजावून सांगणे आणि समाजाप्रती एकतेचा आणि सजगतेचा संदेश देणे हे या सत्राचे उद्दिष्ट होते.
उत्तम आरोग्य आणि तंदुरुस्तीचा संदेश देशातील तरुणांच्या मनात आणि हृदयात रुजेल हे सुनिश्चित करत , या कार्यक्रमाद्वारे या इव्हेंटद्वारे एनसीसीने पुन्हा एकदा योग तंदुरुस्ती आणि आरोग्याचा संदेश देशात पसरवण्याचे कार्य पुन्हा एकदा हाती घेतले आहे.S.Bedekar/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 46
पंतप्रधान कार्यालय
आषाढी एकादशीनिमित्त पंतप्रधानांनी जनतेला दिल्या शुभेच्छा
पंतप्रधान नरेंद्र मोदी यांनी आषाढी एकादशीनिमित्त देशवासियांना शुभेच्छा दिल्या आहेत.
“आषाढी एकादशीच्या या मंगल प्रसंगी, माझ्याकडून सर्वांना शुभेच्छा. या विशेष दिनी, भगवान विठ्ठलाने आपल्याला उदंड आनंद आणि चांगले आरोग्य याकरिता आशीर्वाद द्यावे अशी प्रार्थना आपण करूया. वारकरी चळवळ आपल्या उत्कृष्ट परंपरांचे प्रतिनिधित्व करते आणि एकता व समानतेच्या भावनेला अधिक उत्तेजन देते,” अशा शब्दात ट्वीट संदेशाद्वारे पंतप्रधानांनी त्यांच्या भावना व्यक्त केल्या आहेत.
रस्ते वाहतूक आणि महामार्ग मंत्रालय
भारत नवीन मोटार मूल्यांकन कार्यक्रम
नवी दिल्ली, 9 ऑगस्ट 2023
रस्ते वाहतूक आणि महामार्ग मंत्रालयाने मते /सूचनांसाठी भारत नवीन मोटार मूल्यांकन कार्यक्रम  संदर्भात ,भारत सरकारद्वारे अधिसूचित केंद्रीय मोटर वाहन नियम , 1989 मधील मसुदा नियम 126ई चा जीएसआर 464 28 जून 2023 रोजी जारी केला आहे. यामध्ये खालील प्रस्तावित केले आहे: -
वाहन उद्योग मानके -197 नुसार, देशात उत्पादित किंवा आयात केलेल्या 3.5 टन पेक्षा कमी एकूण वाहन वजन असलेल्या एम 1 श्रेणीच्या [प्रवाशांच्या वाहतुकीसाठी वापरण्यात येणारी मोटार वाहने, ज्यामध्ये चालकाच्या आसना व्यतिरिक्त आठपेक्षा अधिक आसने नसतात] प्रकारातील मंजूर मोटर वाहनांना हे लागू आहे.
एआयएस197 मध्ये वाहन निवड, चाचणी प्रोटोकॉल इत्यादींबाबत तपशीलवार प्रक्रिया समाविष्ट आहे. निवडलेल्या वाहनांची चाचणीही केंद्रीय मोटार वाहन नियम, 1989 च्या नियम 126 मध्ये संदर्भित चाचणीसंस्थांमध्ये केली जाईल.
चाचणी संस्था एआयएस-197 नुसार वाहनांचे मूल्यमापन करेल आणि फॉर्म 70-बी नुसार नियुक्त केलेल्या संस्थेला मूल्यांकन अहवाल सादर करेल.मूल्यांकन अहवालाची तपासणी आणि मंजुरी मिळाल्यावर, नियुक्त संस्थेद्वारे नियुक्त केलेल्या पोर्टलवर वाहनाचे स्टार रेटिंग अपलोड केले जाईल.
मात्र ,या नियमातील काही नियम 126 नुसार किंवा केंद्रीय मोटार वाहन नियम, 1989 च्या उत्पादन आवश्यकतेच्या अनुरुप टाईप अॅप्रूवलच्या आवश्यकतेतून केंद्र सरकारने सूट दिलेल्या वाहनांना लागू होणार नाही.
मसुदा अधिसूचनेनुसार हे 1 ऑक्टोबर 2023 पासून लागू होणार आहे.
केंद्रीय रस्ते वाहतूक आणि महामार्ग मंत्री नितीन गडकरी यांनी आज राज्यसभेत एका लेखी उत्तरात ही माहिती दिली.
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 75
नौवहन मंत्रालय
कॉर्पोरेट सामाजिक उत्तरदायित्वासाठी 'सागर सामाजिक सहयोग’ ही नवी मार्गदर्शक तत्वे सर्बानंद सोनोवाल यांनी केली जारी
नवी दिल्ली, 27 जून 2023
केंद्रीय बंदरे, नौवहन आणि जलमार्ग मंत्री सर्बानंद सोनोवाल यांनी आज कॉर्पोरेट सामाजिक उत्तरदायित्वासाठी  ‘सागर सामाजिक सहयोग' ही बंदरे, नौवहन आणि जलमार्ग मंत्रालयाने तयार केलेली मार्गदर्शक तत्त्वे जारी केली. नवीन मार्गदर्शक तत्त्वांमुळे बंदरांना थेट सीएसआर उपक्रम हाती घेता येणार आहेत. आज नवी दिल्लीत आयोजित कार्यक्रमाला केंद्रीय बंदरे, नौवहन आणि जलमार्ग राज्यमंत्री शंतनू ठाकूर आणि केंद्रीय बंदरे, नौवहन आणि जलमार्ग राज्यमंत्री श्रीपाद येसो नाईक हे देखील उपस्थित होते.
यावेळी बोलताना केंद्रीय मंत्री सोनोवाल म्हणाले की, “आम्ही किमान शासन, कमाल प्रशासन या संकल्पनेशी कटिबद्ध आहोत. सीएसआर उपक्रमांसाठी नूतनीकृत मार्गदर्शक तत्त्वे आपल्या बंदरांना एका आराखड्याच्या माध्यमातून समाज कल्याणासाठी प्रकल्प सुरू करण्यासाठी, हाती घेण्यासाठी आणि वेगाने पूर्ण करण्याची अनुमती देतात. यामुळे स्थानिक समुदाय देखील विकास आणि बदलाचे भागीदार बनू शकतात.''
या मार्गदर्शक तत्त्वांनुसार, निव्वळ नफ्याची टक्केवारी म्हणून सीएसआर खर्चाची तरतूद अनिवार्यपणे बोर्डाच्या ठरावाद्वारे निश्चित केली जाईल. ₹100 कोटी किंवा त्यापेक्षा कमी वार्षिक निव्वळ नफा असलेले बंदर सीएसआर खर्चासाठी 3% - 5% दरम्यान किमान ₹3 कोटींच्या अधीन तरतूद निश्चित करू शकते. त्याचप्रमाणे, वार्षिक ₹100 कोटी ते ₹500 कोटींच्या दरम्यान निव्वळ नफा असलेली बंदरे, किमान ₹3 कोटींच्या अधीन राहून, त्याच्या निव्वळ नफ्याच्या 2% आणि 3% दरम्यान सीएसआर खर्च निश्चित करू शकतात. बंदरांसाठी, ज्यांचा वार्षिक निव्वळ नफा दरवर्षी ₹500 कोटींपेक्षा जास्त आहे, त्यांचा सीएसआर खर्च निव्वळ नफ्याच्या 0.5% आणि 2% दरम्यान असू शकतो.
सीएसआर खर्चाच्या 20% रक्कम, जिल्हा स्तरावरील सैनिक कल्याण मंडळ, राष्ट्रीय सागरी वारसा संकुल आणि राष्ट्रीय युवा विकास निधीसाठी राखून ठेवली पाहिजे. 78% निधी समुदायाच्या, सामाजिक आणि पर्यावरणीय कल्याणासाठीच्या, पिण्याचे पाणी, शिक्षण, व्यावसायिक प्रशिक्षण, कौशल्य विकास, अपारंपरिक आणि नवीकरणीय स्त्रोतांद्वारे वीज, आरोग्य आणि कुटुंब कल्याण, समाजातील आर्थिकदृष्ट्या दुर्बल घटकांच्या उपजीविकेसाठी प्रोत्साहन, समुदाय केंद्रे, वसतिगृहे इत्यादी क्षेत्रांसाठी जारी केला पाहिजे. बंदरांद्वारे सीएसआर कार्यक्रमांतर्गत प्रकल्पांच्या देखरेखीसाठी एकूण सीएसआर खर्चाच्या 2%रक्कम राखून ठेवण्यात आली आहे.S.Kakade/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 68